**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2014. gada 13. oktobra lēmumu (Protokols Nr. 13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apbalvošanas padome atbalstīja ierosinājumus piešķirt Ministru kabineta Atzinības rakstu: 1. Valsts akciju sabiedrības „Ceļu satiksmes drošības direkcija” Sabiedrisko attiecību daļas speciālistei – bērnu un jauniešu izglītības projektu vadītājai **Valdai Kjasperei** par nerimstošu ieguldījumu satiksmes drošības uzlabošanā (Biedrības „Latvijas riteņbraucēju apvienība” 2014. gada 6. oktobra vēstule);2. Pārtikas drošības, dzīvnieku veselības un vides zinātniskā institūta „BIOR” Dzīvnieku slimību diagnostikas laboratorijas vadītājai **Ievai Rodzei** par nozīmīgu darba ieguldījumu veterinārmedicīnas laboratoriskās diagnostikas attīstībā, bīstamu dzīvnieku infekciju izpētē un uzraudzības sistēmas pilnveidošanā (Zemkopības ministrijas 2014. gada 26. septembra vēstule Nr. 7.3-23/65/2014-IP);3. **Latvijas Lauksaimniecības universitātes Meža fakultātei** par nozīmīgu darba ieguldījumu mežsaimniecības nozares attīstībā (Zemkopības ministrijas 2014. gada 9. oktobra vēstule Nr. 7.3-23e/3309/2014);4. Ģenerālprokuratūras Krimināltiesiskā departamenta Sevišķi svarīgu lietu izmeklēšanas nodaļas prokuroram **Mārim Lejam** par ieguldījumu tiesiskuma stiprināšanā valstī (Tieslietu ministrijas 2014. gada 10. oktobra vēstule Nr. 1-10/3895);5. Rīgas pilsētas Latgales priekšpilsētas prokuratūras virsprokuroram **Jurijam Besko** par ieguldījumu tiesiskuma stiprināšanā valstī (Tieslietu ministrijas 2014. gada 10. oktobra vēstule Nr. 1-10/3895);6. Latvijas Universitātes Juridiskās fakultātes dekānei **Kristīnei Stradai-Rozenbergai** par ieguldījumu zinātnisko darbu izstrādē un priekšzīmīgu darbu Latvijas Universitātes Juridiskās fakultātes dekānes darbā (Tieslietu ministrijas 2014.gada 10. oktobra vēstule Nr. 1-10/3900).7. **Latvijas Universitātes Ekonomikas un vadības fakultātes Ekonomisko sistēmu vadības teorijas un metožu katedras profesorei Dr.oec. Birutai Slokai** par ilggadēju izcilu zinātnisko un pedagoģisko darbu, prasmīgu starptautisku un valsts nozīmes projektu īstenošanu, nozīmīgu ieguldījumu jauno ekonomikas vadības zinātņu speciālistu izglītošanā Latvijas Universitātē (Latvijas Universitātes 2014.gada 10.oktobra vēstule Nr.A23-MA-6013/428).Kā arī Ministru kabineta balvai izvirzītajiem kandidātiem piešķirt Ministru kabineta Atzinības rakstu:8. Latvijas Universitātes asociētajam profesoram, vēstures zinātņu doktoram **Ērikam Jēkabsonam** par nozīmīgu ieguldījumu Latvijas Polijas attiecību izpētē (Ārlietu ministrijas 2014. gada 19. septembra vēstule Nr. 15/862-3808);9. Latvijas Ārstu biedrības prezidentam **Pēterim Apinim** par aktīvu un sekmīgu sabiedrības veselības jautājumu risināšanu un Latvijas Ārstu biedrības darbības profesionālu stiprināšanu (Veselības ministrijas 2014.gada 23.septembra vēstule Nr.01-12/3335);10. Latvijas ukraiņu biedrību apvienības priekšsēdētājai **Ludmilai Belincevai** par nozīmīgu ieguldījumu Latvijas ukraiņu diasporas līdzdalības veicināšanā Latvijas un Eiropas Savienības integrācijas procesos, ukraiņu kultūras un tradīciju saglabāšanā, kā arī starpvalstu kultūras dialoga stiprināšanā (Ministru prezidenta 2014.gada 7.oktobra vēstule Nr.111-2/63);11. Latvijas Organiskās sintēzes institūta vadošajam pētniekam ķīmijas doktoram, Latvijas Zinātņu akadēmijas korespondētājloceklim **Eināram Ložam** par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā (Latvijas Zinātņu akadēmijas 2014.gada 26.septembra vēstule Nr.1.1.-1/209);Ņemot vērā J. Stradiņa sniegto informāciju par pretvēža preparāta belinostata radīšanā iesaistīto zinātnieku darba ieguldījumu, ar klātesošo Apbalvošanas padomes locekļu vienbalsīgu atbalstu ierosināt piešķirt Ministru kabineta Atzinības rakstu:12. Latvijas Zinātņu akadēmijas īstenajam loceklim habilitētajam ķīmijas doktoram **Ivaram Kalviņam** par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā (Latvijas Organiskās sintēzes institūta 13.oktobra vēstule Nr.1.1.-14/556);14. Ķīmijas doktorei **Klārai Dikovskai** par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā Latvijas Organiskās sintēzes institūta 13.oktobra vēstule Nr.1.1.-14/556). Ministru kabineta Atzinības rakstu V. Kjasperei pasniedz satiksmes ministrs Anrijs Matīss, I. Rodzei, Latvijas Lauksaimniecības universitātes Meža fakultātei – zemkopības ministrs Jānis Dūklavs, M. Lejam, J. Besko un K. Stradai-Rozenbergai – tieslietu ministrs Gaidis Bērziņš. Ē. Jēkabsonam – Ārlietu ministrs Edgars Rinkēvičs, P. Apinim – veselības ministra pienākumu izpildītāja Ministru prezidente Laimdota Straujuma, L. Belincevai - Ministru prezidente Laimdota Straujuma, **B. Slokai**, E. Ložam, I. Kalviņam un K. Dikovskai – izglītības un zinātnes ministre Ina Druviete. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Ministru prezidente Laimdota Straujuma

Vizē:

Valsts kancelejas direktore Elita Dreimane

16.10.2014.

642

Irēna Pļaveniece

67082911; irena.plaveniece@mk.gov.lv